Džabal Hafitas

Džabal Hafitas (arab. جبل حفيت = Jabal Hafit) – viršukalnė Hadžaro kalnuose, Jungtinių Arabų Emyratų rytuose, Abu Dabio emyrate, Omano pasienyje, Aino miesto apylinkėse. Aukštis – 1240 m. Kalnas ryškiai iškyla virš miesto ir yra populiarus turistinis objektas šiame regione. Papėdėje įkurtas Žaliosios Mubazaros turistinis kompleksas. Į kalną veda kelias. Viršukalnėje yra radaras ir viešbutis.